Trachselwald (distrikto)

La 'distrikto Trachselwald estis ĝis la 31-a de decembro 2009 administra unuo de la kantono Berno en Svislando. Ĝi havis 23 279 loĝantojn la 31-an de decembro 2008. Ĝia ĉefloko estis la samnoma komunumo Trachselwald.

 Geografio 
La distrikto Trachselwald situas en Emme-Valo oriente de la rivero Emme. La distrikto estas kampara kaj vivas de agrikulturo. Kun areo de 191,3 km² la distrikto havas loĝantardensecon de 122 personoj po kvadratkilometro.

 Najbaraj distriktoj 
La distrikto Trachselwald limas en nordo al la distrikto Aarwangen, en oriento al la distrikto Willisau (Kantono Lucerno), en sudo al la distrikto Signau, kaj en okcidento al la distrikto Burgdorf. En sudokcidento la eksklavo Oberried de la komunumo Lützelflüh limas ankaŭ al la distrikto Konolfingen.

 Historio 
En mezepoko Trachselwald estis la senjorujo de la baronoj de Trachselwald, kiuj residencis en la Kastelo Trachselwald. En la jaro 1408 la regejo post diversaj posedantŝanĝoj finfine estis vendita al la urbo Berno kaj fariĝis berna kamparvoktejo, kiun rolon ĝi konservis ĝis la Helveta Revolucio en la jaro 1798. Post la restaŭracio en la jaro 1803 Trachselwald fariĝis ĉefloko de la ĉefdistrikto kaj ek de 1831 de la distrikto Trachselwald.

 Komunumoj de la distrikto Trachselwald 
La distrikto Trachselwald konsistas (stato en 2009) el 10 komunumoj, el kiuj la ĉefloko Trachselwald estas la plej granda. Jen la listo:

 Blazono Nomo Loĝantoj(2008-12-31) Areoen km² Komunumkodo 35ra|Affoltern en Emme-Valo Affoltern en Emme-Valo  1161  11,5 0951 35ra|Dürrenroth Dürrenroth  1049  14,1 0952 35ra|Eriswil Eriswil  1373  11,3 0953 35ra|Huttwil Huttwil  4690  17,3 0954 35ra|Lützelflüh Lützelflüh  4123  26,9 0955 35ra|Rüegsau Rüegsau  3031  15,1 0956 35ra|Sumiswald Sumiswald  5084  59,4 0957 35ra|Trachselwald Trachselwald  1038  16,0 0958 35ra|Walterswil BE Walterswil  558  7,9 0959 35ra|Wyssachen Wyssachen  1172  11,8 0960 Totale 10  23279  191,3 0225

 Eksteraj ligiloj 

 Retpaĝo de la prefektejo Trachselwald sur la retejo de Kantono Berno